Държавен вестник, бр. 3, 2012 г., стр. 142

СТР.  142	
Д Ъ Р Ж А В Е Н  В Е С Т Н И К 	
БРОЙ  3
УКАЗАНИЯ
I. ОБЩИ ПОЛОЖЕНИЯ
Годишното отчитане на промишлената продукция в натурално изражение от предприятията, произвеждащи промишлени изделия и 
извършващи промишлени услуги, се извършва по Номенклатурата на промишлената продукция (ПРОДПРОМ). Предприятията попълват 
справка за всеки вид промишлена дейност, която развиват съобразно нетния размер на приходите от продажби на продукция и 
услуги от промишлена дейност през 2011 година, както следва:
промишлени предприятия, посочили в ОПР ∑ на кодове(15110+15133) кол.1  общо 120 и повече хил. лева;
промишлени предприятия, посочили в ОПР ∑на кодове(15110+15133) кол.1 общо 20 и повече хил. лева и класифицирани по КИД 
2008: 11.03, 14.20, 18.14, 20.12, 23.41, 23.44, 23.49, 23.65 и 32.12;
непромишлени предприятия, посочили в Раздел VI. “Нетни приходи от продажби по икономически дейности” ∑ на кодове(61170+61180) 
кол.1 общо 120 и повече хил. лева.
II. УКАЗАНИЯ ЗА ПОПЪЛВАНЕ НА ПОКАЗАТЕЛИТЕ:
Раздел I.
Колона 1.”Производство общо ” в количество - за всеки продукт се посочва цялата действително произведена промишлена продукция 
през отчетния период, независимо дали е продадена, останала като запас или е използвана за  по нататъшна преработка (вътрешен оборот), 
включително производството на ишлеме. При производство на ишлеме, производството в количество се отчита от предприятието, 
което действително произвежда продукцията (изпълнителя ).
Колона 2.“в т.ч. ишлеме” в количество - за всеки продукт се посочва цялата продукция, произведена на ишлеме от изпълнителя.
Колона 3.“в т.ч. ишлеме - общо” в стойност - за всеки продукт се посочва стойността, получена за извършената услуга в хил.лв., без ДДС 
и акцизи.
Колона 4.“в т.ч. за чуждестранни клиенти” в стойност - за всеки продукт се посочва стойността, получена за извършената услуга в хил.
лв., без ДДС и акцизи за чуждестранни клиенти.
Колона 5.”Продажби общо” в количество - за всеки продукт се посочва цялото количество продадена собствена промишлена продукция 
през отчетния период, независимо в какъв период е била произведена. При производство на ишлеме продажбите в количество и стойност 
се отчитат от предприятието, което действително я продава (ишлемодателя).
Колона 6.”Продажби общо” в стойност - посочва се нетния размер на приходите от продажба на собствена промишлена продукция в 
хил.лв., без ДДС и акцизи.
Колона 7.“в т.ч. Продажби на вътрешния пазар” в количество - за всеки продукт се посочва цялото количество продадена собствена 
промишлена продукция на вътрешния  пазар през отчетния период, независимо в какъв период е била произведена. При производството 
на ишлеме продажбите на вътрешния пазар в количество и стойност се отчитат от предприятието, което действително я продава 
(ишлемодателя).
Колона 8.“в т.ч. Продажби на вътрешния пазар” в стойност - посочва се нетния размер на приходите от продажба на вътрешния пазар 
на собствена промишлена продукция  в хил.лв., без ДДС и акцизи.
За попълване на Справката на хартиен носител, можете да разгледате и разпечатате необходимия Ви брой Справки за всяка дейност от интернет 
страницата на НСИ – www.nsi.bg, „За респондентите”; „Годишна отчетност 2011”; Нефинансови предприятия, съставящи баланс ; ”Формуляри на хар-
тиен носител”; „Повече”; ”Справка за производството и продажбите на промишлени продукти за 2011 година” (xls формат).
Разглеждане на Номенклатурата на промишлената продукция от интернет страницата на НСИ – www.nsi.bg, „Статистически класификации”; 
ПРОДПРОМ 2011.